  Анжелика Тихонова корреспондент Удмуртиын улосвыллэсь цифровой картазэ кылдытӥзы. Со инсьӧрысен лэсьтэм туспуктэмъёсты эскерыса кылдытэм геоинформационной тодэтъёсын инъет. Со сярысь элькун кивалтэтлэн пресс-службаез ивортӥз. Инъетэ 250 пӧртэм картографической модульёс пыртэмын, кудъёсыз улосвыллэсь быдэс инфраструктуразэ возьмато: пуктӥськемъёсты, инкуазез утён интыосты, герӟет езъёсты, мерлыко ужъюртъёсты но мукетсэ. Улосвыллэн цифровой картаез - Приволжск федерал округын быдэстэм нырысетӥез ӵектос. Сервис <...> «15 минут» концепциез улонэ пыӵатыны сётэ. Со дыр ӵоже адями, кылсярысь, выль спорт огъет яке кунокуа усьтыны тупамон инты шедьтыны, инвестор луыны быгатӥсь муртлы презентация дасяны, сое ыстыны но басьтӥз шуыса адӟыны быгатоз Тимур Меджитов, Удмуртиысь информатизацияя но герӟетъя министрУдмуртилэн цифровой картаезъя луэ: гурт возёс музъемъёсты чакланы (уже кутӥсько яке уг); валэс но толйись юослэсь удалтэмзэс асэрказ эскерыны; инвестици объектэз асэрказ шедьтыны; интернетлэсь но геретлэсь ӟечлыксэс эскерыны; буш интыосты шедьтыны но мукет.  Сервис кивалтӥсьёслы но ужбергатӥсьёслы сяна, калыклы но туж пайдаё. Отысь соос эм ужъюртъёсты, спорт обектъёсты, кунокуаосты, сиськон интыосты, кун но аскивалтон тӧрлык ёзэсъёсты шедьтыны быгатозы. Картаен  тодматскыны луэ. Пусъём, сервис бордын ужъёс азьланьтӥсько на.  Тегъёс: Мерлык Ижкар Удмуртия Технологиос  